23.5.2023
SL
Uradni list Evropske unije
L 135/81
(m) točka 4.1(f) se nadomesti z naslednjim: „(f) Število vprašanj ustreza najmanj enemu vprašanju na uro usposabljanja.
Število vprašanj za vsako poglavje in stopnjo je sorazmerno z: — urami dejanskega usposabljanja za zadevno poglavje in stopnjo ali — v primeru metod, osredotočenih na študente, pričakovanim povprečnim časom za zaključek usposabljanja in — učnimi cilji, določenimi v skladu z analizo potreb po usposabljanju.
Pristojni organ pri odobritvi tečaja oceni število in raven vprašanj.“; (n) doda se naslednja točka 4.1(j): „(j) Sprejemljivo je, da je snov vprašanj ista, vendar se vprašanja, uporabljena kot del učnega programa multimedijskega usposabljanja, ne uporabijo na izpitih po koncu tečaja ali faze.“; (o) točki 5 in 6 se nadomestita z naslednjim: „5.
Standard ovrednotenja za tip zrakoplovov skupine 2 in skupine 3 Ovrednotenje za tip zrakoplova skupine 2 ali skupine 3 izvajajo organizacije za usposabljanje, ki so ustrezno odobrene v skladu s Prilogo IV (Del 147), ali pristojni organ.
Ovrednotenje je sestavljeno iz ocenjevanja praktičnega dela in ustnega izpita ter izpolnjuje naslednje zahteve: (a) pri ocenjevanju praktičnega dela se ugotovi sposobnost kandidata za opravljanje nalog vzdrževanja v zvezi z določeno vrsto zrakoplovov; (b) ustni izpiti temeljijo na vzorcu poglavij iz točke 3 ‚Standard usposabljanja za tip zrakoplova‘, na ravni, navedeni v točki 3.1(e); (c) z ustnimi izpiti in ocenjevanjem praktičnega dela se zagotovi, da so izpolnjeni naslednji cilji: 1. pravilno in samozavestno razpravljanje o zrakoplovu in njegovih sistemih; 2. zagotovitev varnega izvajanja vzdrževanja, pregledov in rutinskega dela v skladu s priročnikom za vzdrževanje ter drugimi ustreznimi navodili in nalogami, kot ustreza za tip zrakoplova, na primer odpravljanje napak, popravila, prilagoditve, zamenjave, pregledi opreme in delovanja, kot je tek motorja itd., če se to zahteva; 3. pravilna uporaba vse tehnične literature in dokumentacije za zrakoplov; 4. pravilna uporaba specialističnega/posebnega orodja in preskusne opreme, izvajanje odstranitve in zamenjave komponent in modulov, edinstvenih za tip, vključno s katero izmed dejavnosti vzdrževanja na krilu; (d) za ovrednotenje za tip veljajo naslednji pogoji: 1.
Največje število poskusov za posamezni izpit je tri v 12-mesečnem obdobju.
Po prvem neuspelem poskusu v enem sklopu je potreben čakalni rok 30 dni, po drugem neuspelem poskusu pa 60 dni.
Prosilec pisno potrdi pri odobreni organizaciji za usposabljanje za vzdrževanje ali pristojnem organu, pri katerem se je prijavil na izpit, število in datume poskusov v zadnjem 12-mesečnem obdobju ter organizacijo za usposabljanje za vzdrževanje ali pristojni organ, pri katerem je opravljal te poskuse.
Organizacija za usposabljanje za vzdrževanje ali pristojni organ sta odgovorna za preverjanje števila poskusov v veljavnih časovnih obdobjih.